Stigter van SA se eerste nudisteoord sterf Beau Brummell en sy dogter Cheyanne Bush. (Foto: Facebook) Beau Brummell, die man wat bekendheid verwerf het vir die eerste nudisteoord in Suid-Afrika, is dood. Hy was 77. Sy dogter Cheyanne Bush, het Donderdag die nuus oor haar pa se dood in ŉ Facebook-inskrywing gedeel. “Die legendariese Beau Brummell is vanoggend om 02:00 in ŉ hospitaal in Mamelodi oorlede. Jy sal erg gemis word, pa,” skryf sy. Brummell, wat deur sommige media as die “kaalbaskoning” gedoop is, het in 1978 saam met sy vrou, die voormalige model Cecilia Kapp, die eerste nudisteoord buite Bela-Bela in Limpopo begin. Hy het egter die afgelope 17 jaar, ten volle geklee, in Bronkhorstspruit gewoon.